CELEX: 62022CN0169
Language: sk
Date: 2022-03-04 00:00:00
Title: Vec C-169/22: Návrh na začatie prejudiciálneho konania, ktorý podal Curtea de Apel Bucureşti (Rumunsko) 4. marca 2022 – Groenland Poultry SRL, v likvidácii/Agenţia de Plăţi şi Intervenţie pentru Agricultură – Centrul Judeţean Dâmboviţa

7.6.2022   
            
            
               SK
            
            
               Úradný vestník Európskej únie
            
            
               C 222/14
            
         
      Návrh na začatie prejudiciálneho konania, ktorý podal Curtea de Apel Bucureşti (Rumunsko) 4. marca 2022 – Groenland Poultry SRL, v likvidácii/Agenţia de Plăţi şi Intervenţie pentru Agricultură – Centrul Judeţean Dâmboviţa
      (Vec C-169/22)
      (2022/C 222/25)
      Jazyk konania: rumunčina
      
         Vnútroštátny súd, ktorý podal návrh na začatie prejudiciálneho konania
      
      Curtea de Apel Bucureşti
      
         Účastníci konania pred vnútroštátnym súdom
      
      
         Žalobkyňa a odvolateľka: Groenland Poultry SRL, v likvidácii
      
         Žalovaná a odporkyňa v odvolacom konaní: Agenţia de Plăţi şi Intervenţie pentru Agricultură – Centrul Judeţean Dâmboviţa
      
         Prejudiciálne otázky
      
      
                  1.
               
               
                  Má sa článok 47 ods. 1 nariadenia Komisie (ES) č. 1974/2006 z 15. decembra 2006, ktorým sa ustanovujú podrobné pravidlá uplatňovania nariadenia Rady (ES) č. 1698/2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) (1), vykladať v tom zmysle, že medzi prípady „vyššej moci alebo mimoriadnych okolností“ patria aj prípady, keď príjemca pomoci stratí právo užívať prenajatý majetok v dôsledku ukončenia nájomnej zmluvy z dôvodu platobnej neschopnosti vlastníka prenajatého majetku (prenajímateľa)?
               
            
                  2.
               
               
                  Má sa článok 44 ods. 2 písm. a) nariadenia Komisie (ES) č. 1974/2006 z 15. decembra 2006, ktorým sa ustanovujú podrobné pravidlá vykonávania nariadenia Rady (ES) č. 1698/2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) vzhľadom na zásadu proporcionality vykladať v tom zmysle, že ak počas obdobia plnenia záväzku prijatého ako podmienka poskytnutia financovania, dôjde k úplnému alebo čiastočnému prevodu podniku príjemcu na inú osobu a tento druhý príjemca napriek tomu, že splnil podstatnú časť záväzku, ukončí svoje poľnohospodárske činnosti a nie je možné prevzatie záväzku, druhý príjemca záväzku [pomoci] musí vrátiť pomoc, ktorú prijal (vzťahujúcu sa na obdobie, v ktorom bol príjemcom pomoci) alebo musí vrátiť aj pomoc, ktorú prijal prvý príjemca?
               
            
                  3.
               
               
                  Aké podmienky musí vnútroštátny súd zohľadniť pri výklade článku 44 ods. 2 písm. a) nariadenia Komisie (ES) č. 1974/2006 z 15. decembra 2006, ktorým sa ustanovujú podrobné pravidlá uplatňovania nariadenia Rady (ES) č. 1698/2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV), aby posúdil, či „prevzatie záväzku nie je možné“?
               
            
         (1)  Ú. v. EÚ L 368, 2006, s. 15.